runetrust/blame-folketinget-dk huggingface dataset:
Elisabeth Arnold (RV), 2006-04-21:
Vi har ikke meget glæde af, synes jeg, at opretholde tårnhøje niveauer for 5 millioner danskere, hvis hele resten af Europa sejler rundt i manglende retssikkerhed, og jeg synes, det er vigtigt, at vi holder fast i at respektere EF-Domstolens afgørelser og det retssystem, vi har tiltrådt her ved gentagne folkeafstemninger.
Carolina Magdalene Maier (ALT), 2017-02-24:
Hvorfor er det sådan, at putter man indsatsen i forhold til social mobilitet tidligt ind i uddannelsessystemet, i daginstitutionerne og folkeskolerne, kan man ikke samtidig lægge et sådant mål ind på universiteterne, fordi man på en eller anden måde så ikke tilgodeser fagligheden på universiteterne?
Victoria Velasquez (EL), 2024-03-20:
Præcis – for det rammer den enkelte utrolig hårdt og også de pårørende til den person, som bliver sygemeldt med stress, og så også hele arbejdspladsen og vores samfund som helhed, så det er så vigtigt, at vi også i fællesskab får taget hånd om det, så det ikke er noget, den enkelte kommer til at sidde med.
Mogens Jensen (S), 2008-12-04:
Vi kan altså ikke tilslutte os beslutningsforslaget, men vi vil gerne medvirke til, at vi kan tage på en lille delegationsrejse op til Sverige, hvor vi takker for, at de tager sig så godt af vores kulturarv, og så kan de jo takke tilbage, fordi vi tager os godt af de dele af den svenske kulturarv, som vi har hernede.
Kamal Qureshi (SF), 2007-02-23:
Det er jo fair nok at have et meget traditionelt familiesyn, også i forbindelse med forslaget her, men jeg vil meget gerne høre: Når nu hr. Per Ørum Jørgensen snakker om, at barnet har ret til at kende sin mor og sin far, er det så den biologiske far, som hr. Per Ørum Jørgensen mener at barnet skal kende?
Sophie Løhde (V), 2023-02-07:
Det skal jo ikke forhindre os i – hvis vi ønsker det – med beslutningsforslagets intentioner her at bringe det ind i en større sammenhæng i forhold til at sige, at når nu det er en tværfaglig arbejdsgruppe, vi har været enige om at nedsætte med henblik på at se på det her område, at det så også tænkes med ind i det her.
Lene Espersen (KF), 2010-02-11:
Det er meget mærkeligt, at når det gælder konkurrence mellem private, er der ingen grænser for, hvor meget konkurrenceudsættelse der skal være, også for de ansatte, men hvis det gælder den offentlige sektor, virker det en gang imellem, som om der er en berøringsangst over for tingene, fordi hvis man er offentligt ansat, har man altid den til enhver tid bedst tænkelige løsning på noget.
Jens Henrik Thulesen Dahl (DF), 2021-04-16:
Et afgørende punkt vil selvfølgelig også være, om man lokalt i den enkelte kommune kan, vil og tør fjerne det bureaukrati, som opleves som overflødigt, samtidig med at man fastholder og nyudvikler den del af dokumentationen og bureaukratiet, som reelt bidrager til at sikre kvaliteten af dagtilbud og skoler.
Kim Valentin (V), 2025-04-22:
Jo, fordi man lige havde indgået Kanslergadeforliget, som lagde nogle principper ind over, hvordan man ville lave en velfærdsstat, nogle principper, vi sådan set stadig væk bruger i dag, og jeg tror også, det er vigtigt, at vi, når vi engang imellem laver sådan nogle forlig, så husker på, at vi i hvert fald bevarer strukturen i dem, fordi de har bygget samfundet op.
Mogens Lykketoft (S), 1999-09-07:
Så siger hr. Thor Pedersen og i øvrigt også med lidt forskelligt ordvalg fru Lene Espersen og fru Gitte Seeberg: Jamen hvis bare regeringen ikke havde ladet de offentlige udgifter stige siden 1993 eller kun havde ladet dem stige med 1 pct., så kunne vi have fået skattelettelser.
Morten Dahlin (V), 2021-03-10:
Og derfor siger vi, at hvis vi ønsker, at vi skal gøre os mere umage med at tildele dansk statsborgerskab, og det ønsker vi i Venstre, så skal man stramme op på de krav, der bliver stillet til at blive dansk statsborger, f.eks. i forhold til kriminalitet, men også i forhold til at man skal have taget Danmark til sig og respektere de danske værdier.
Mogens Lykketoft (S), 2002-05-30:
det samlede fordelingsbillede, den samlede virkning af skatter og afgifter i det her samfund, ikke bliver mere socialt skævt, men mindre socialt skævt. Det var derfor, jeg gjorde en hel del ud af i min forrige replik at sige: Det kan jo altså ikke nytte, når man diskuterer fordelingspolitik, kun at fokusere på den negative virkning af ét element.
Mette Thiesen (NB), 2020-01-29:
Jeg taler om, at man selvfølgelig som familie i ganske få år, mens vores børn er helt små og sårbare og skrøbelige og har behov for nærhed og omsorg og kærlighed, skal have mulighed for at indrette sig sådan, som det passer bedst, også hvis det indbefatter, at man passer sine børn hjemme.
Aase D. Madsen (DF), 2000-04-25:
Dansk Folkeparti kan i øvrigt oplyse, at vi ikke kan stemme for de to forslag til vedtagelse, der er fremsat, for Dansk Folkeparti mener ikke om forslaget fremsat af de mange partier, at vi kan være tilfredse med de brede politiske aftaler om reformopløsning, der foreligger på energiområdet.
Henrik Dam Kristensen (S), 2000-01-11:
Nu er det sådan, så vidt jeg er underrettet, at fra år 2000, altså fra i år, kan man nøjes med at indberette det ét sted, og jeg vil så sige som et princip, at de danske myndigheder generelt skal blive bedre til at acceptere, at når en borger først har indleveret en oplysning, så skal vi gøre, hvad vi kan for, at vedkommende så kan nøjes med at sende den oplysning ind ét sted.
Eyvind Vesselbo (V), 2008-10-09:
For jeg synes, at når en miljøordfører går ud og foreslår et så stort beløb, 15 mia. kr. over 5 år, altså 3 mia. kr. om året, så kan man da ikke bare stå og afvise det uden at svare på det, når man er formand for et parti, der har så meget nedgang i medierne.
Thor Pedersen (V), 2006-10-04:
Jeg forstår godt, at der kan være røster ude i det kommunale landskab, der siger, at det er svært, at der er gamle kommuner, hvor der reduceres lidt, for at borgerne i den samme nye kommune på andre områder kan få lidt mere, så man altså får et fælles serviceniveau i 2007, som er et vejet gennemsnit af det, man har nu.
Line Barfod (EL), 2009-04-22:
Her taler jeg ikke om initiativer, der går ud på at følge udviklingen, eller at vi sætter gang i noget forskning næste år osv., men nogle konkrete bud på, hvad vi gør for, at de her familier ikke skal gå fra hus og hjem, og for, at vi ikke kommer til at stå med splittede familier og mennesker, der kommer til at ryge ud af arbejdsmarkedet.
Lars Kramer Mikkelsen (S), 2002-04-16:
Det, vi skal sikre, er, at ministeren tager nogle initiativer på området over for universiteterne, får skabt nogle forbedrede studiemiljøer og får skabt nogle ordninger, som gør, at de unge skandinaver, der kommer til Danmark, også har lyst til at blive hængende på studiet og gøre det færdigt.
Morten Østergaard (RV), 2011-02-24:
Når man så følger debatten her i dag, kan man jo blive helt målløs, for det er, som om det enten er et spørgsmål om, at vi har en innovationsstrategi i lighed med Finland, USA eller Sydkorea, som jeg ved at statsministeren har et blødt punkt for, eller også har vi gode rammevilkår.
Sophie Hæstorp Andersen (S), 2002-05-30:
Jeg vil bare sige til hr. Søren Søndergaard, at under udvalgsbehandlingen, da der var afgivelse af tillægsbetænkning, sagde vi, at vi ville redegøre for vores holdning til ændringsforslagene hernede i salen i dag ved tredjebehandlingen.
Kristian Jensen (V), 1999-11-17:
Men alt dette var de positive dækblade for skatteministerens store ændring af beskatningen af jubilæumsgratialer, fratrædelsesgodtgørelser m.v., en ændring, som jeg ikke skal lægge skjul på er en overraskelse for Venstre, for da skatteministeren ikke hed Ole Stavad, men Carsten Koch, indgik Venstre sammen med De Konservative en aftale med regeringen om ændring af beskatning af genvundne afskrivninger samt beskatning af fratrædelsesgodtgørelser og jubilæumsgratialer, en aftale, som vi regnede med ville fortsætte, og at regeringen tog kontakt til Venstre, når eller hvis reglerne skulle justeres.
Morten Homann (SF), 2002-04-25:
Jeg vil sige tak til ordførerne for indlæggene og ganske kort kommentere dem. Jeg vil sige til ordførerne fra Det Radikale Venstre, Kristeligt Folkeparti og Dansk Folkeparti, som havde mange af de samme indvendinger mod forslaget: Jeg synes ikke, man kan betragte det her som ekspropriation.
Lone Møller (S), 2001-03-29:
I Socialdemokratiet lægger vi stor vægt på, at apotekervæsenet er en integreret del af sundhedsvæsenet, ligesom det er vigtigt, at forsyningen af lægemidler skal ske forsvarligt og sikkert, og ikke mindst at forbrugerne har rimelig adgang til køb af lægemidler, også i de tyndt befolkede dele af landet og også, selv om der ikke umiddelbart er god økonomi i at drive apotekervæsen dér.
Hans Andersen (V), 2020-11-11:
Der skal du komme og vise denne dokumentation, og der er mit spørgsmål: Kunne det så være en mulighed, at for at sikre smidig adgang og sikre, stadig væk, tests i forhold til dem, der kommer hertil, stillede myndighederne op med faciliteter, der gjorde, at man kunne få foretaget disse lyntest?
Peter Seier Christensen (NB), 2022-05-04:
Med hensyn til modsætningen mellem NATO og EU vil jeg sige, at nu har vi endelig fået vedtaget, at vi skal have de her 2 pct., som vi havde lovet NATO at vi ville komme op på i 2024, og de penge skal selvfølgelig bruges på at styrke det danske forsvar i samarbejde med NATO – vi skal ikke sende pengene til et parallelt system i EU-systemet.
Helle Sjelle (KF), 2002-01-10:
Derudover er der i hvert fald ikke hos mig noget, der ligesom får nogen alarmklokker til at ringe om, at det ser ud til, at de forskellige ansættelsesprocedurer kommer til at foregå på et uvidenskabeligt grundlag, men jeg synes da, vi skal holde et meget vågent øje med, hvad miljøministeren foretager sig, og der er i hvert fald også mulighed for, at vi kan kalde ministeren i samråd i Miljøudvalget, hvis det er det, vi ønsker, og så kan vi jo følge processen endnu tættere, end vi gør p.t.
Tom Behnke (KF), 2009-12-03:
Derfor er det også godt og relevant, at justitsministeren i den her sammenhæng har bedt Strafferetsplejeudvalget gennemgå reglerne om tilhold for at se på, om der er noget her, der kan trænge til en revision, om der er noget her, der er behov for at få strammet op på, om der er noget, der skal gøres nemmere og mere strømlinet, altså om der i det hele taget er behov for, at vi lige får gået de her paragraffer igennem og set på den praksis, der er.
Søren Pind (V), 2010-05-21:
Men min tilgang til spørgsmålet er sådan set meget enkel: Hvis hr. Aaen tror, at man styrker dansk økonomi ved bl.a. at hæve skatterne, ja, så må man jo sige, at den pakke, der blev fremlagt af regeringen omkring en skattereform, rent faktisk bidrog til dansk økonomi med 5 mia. kr.
Lone Dybkjær (RV), 2009-04-24:
Her synes jeg at det er lidt diffust, og derfor synes jeg, at det ville være godt, hvis vi brugte udvalgsarbejdet, f.eks. også hen over sommeren eller det tidlige efterår, til at få en smule mere styr på området, så vi kunne se, hvad det egentlig er for aftaler, der er.
Kamal Qureshi (SF), 2002-04-30:
Men vi har ved flere lejligheder peget på nogle konkrete eksempler på, hvor der kan spares, også inden for sundhedssektoren, og det vil jeg meget gerne drøfte med hr. Jens Rohde, hvis han i øvrigt er interesseret i det. Vi er bare imod, at man konstant rammer forebyggelsen og konstant rammer børn og unge, alene til fordel for samlebåndskirurgien.
Aase D. Madsen (DF), 2003-10-23:
Det er der, forskellen er: Er man lige så nøjagtig og seriøs, når man skal lave pejlemærkerne med hensyn til det, som går direkte på forbrugernes regning, som man ville være, hvis man tog afgiftsaspektet ind i det og lavede disse pejlemærker?
Britt Bager (V), 2017-04-26:
Som sagt ønsker Venstre, at eventuelle justeringer skal finde sted på et oplyst grundlag, vi ser frem til resultaterne af ministeriets analyse, og vi ser frem til den efterfølgende drøftelse, som ministeren netop har indbudt til, og på den baggrund skal jeg meddele, at Venstre ikke kan støtte beslutningsforslaget, som det foreligger på nuværende tidspunkt.
Lars Boje Mathiesen (BP), 2026-01-29:
Men står ordføreren og siger, at vi, når det drejer sig om retspraksis, skal komme derhen, hvor der herindefra, fra en regerings side, kan komme et politisk ønske, om, at de danske domstole skal ændre deres fortolkning af noget, uden at vi ændrer loven?
Anne Baastrup (SF), 2009-12-09:
Nu har socialministeren ikke så meget erfaring på området, så derfor vil jeg fortælle socialministeren, at når vi lavede den ordning, når det drejer sig om de udsatte børn, var det for at forhindre at få nomadefamilier, det var for at sikre barnet, det var for at give barnet en sikkerhed for, at den beslutning, der var truffet, rent faktisk kunne bevares, fordi vi oplevede en lang række sager, hvor tilflytterkommunen først skulle starte på en sag igen.
Signe Munk (SF), 2024-04-18:
Der kan jo egentlig godt komme forholdsvis store beløb ind via den grønne pulje, og derfor er jeg også glad for, at vi nu skaber rum i lovgivningen for, at de kan blive udbetalt i rater – det har været et stort ønske fra kommunerne – og at man sikrer, at projekter med solceller og vindmøller, der ligger tæt på kommunegrænsen, hvilket den tidligere ordfører også havde fat i, faktisk kan komme flere kommuner til gavn.
Marianne Jelved (RV), 2012-10-04:
Forudsætningerne for jobskabelse og for en bedre konkurrenceevne er bl.a. en ansvarlig finanspolitik og en skattestruktur, der er sådan, at det kan betale sig at yde en ekstra indsats, en afdæmpet lønudvikling, en tilstrækkelig stor og veluddannet arbejdsstyrke og et fleksibelt arbejdsmarked.
Mette Thiesen (DF), 2025-04-22:
Det undrer mig bare lidt – og det er noget, som jeg tror altid undrer en, når man står herinde i Folketingssalen, og det undrer ikke mindst de borgere, der sidder ude på den anden side – hvorfor regeringen, hvis den synes, at det her forslag er så godt, så ikke bare stemmer for.
Marcus Knuth (V), 2019-01-25:
Det, som jeg synes er vigtigere, er det, som ministeren lægger op til i forhold til kriterier for optag, nemlig at se på, om det kun skal være karaktererne, eller kan man i visse tilfælde også inkludere noget, hvor der kan være forskellige spørgsmål, der indgår i bedømmelsen af eleven, så det ikke alene er karakteren.
Alex Vanopslagh (LA), 2021-04-13:
Det synes jeg i hvert fald i den her diskussion generelt er symptomatisk for, hvordan udlændingedebatten sådan lidt har udviklet sig til at blive en mærkelig skyttegravskrig, selv om vi jo egentlig næsten alle sammen, i hvert fald på den her side, er enige om, at vi skal føre en stram udlændingepolitik.
Anders Fogh Rasmussen (V), 2007-05-31:
Vi er også i gang med trepartsdrøftelser mellem regeringen, de offentlige arbejdsgivere og de offentligt ansattes organisationer, drøftelser om udvikling af medarbejdernes kompetencer, om ledelse, om at skabe attraktive offentlige arbejdspladser og om at sikre, at der rekrutteres tilstrækkeligt med personale.
Mariann Fischer Boel (V), 2001-03-01:
Jeg kan huske, at da vi havde diskussionen om forskerskatteordningen, den var jo lang tid undervejs, fik vi i hvert fald i en vis udstrækning et fingerpeg om behovet for ordningen, fordi der jo var nogle, der løb ind i 7-års-reglen på det tidspunkt, hvor forskerordningen endnu ikke var blevet notificeret i EU.
Birthe Rønn Hornbech (V), 2004-03-11:
Det er i sig selv fantastisk, at kirkeministeren kan forskrække fru Margrete Auken, det vidste jeg ikke var muligt, men jeg har lyttet med stor interesse til det, der blev sagt, og jeg drager den konklusion af fru Margrethe Aukens pengepolitiske betragtninger, at statstilskuddet til Det Mellemkirkelige Råd skal fjernes.
Lars Barfoed (KF), 2011-04-15:
Det begriber jeg simpelt hen ikke, og jeg noterer det som et historisk sporskifte, hvis det er sådan, at Socialdemokratiet og Socialistisk Folkeparti nu vil vende sig imod, at vi vil belønne folk, der prøver at komme ud af kriminalitet, med at komme hurtigere ud af fængslet.
Henrik Møller (S), 2020-11-06:
Det giver ikke nogen mening, at vi skal forsinke processen om et forbud eller et påbud, ved at der er en myndighed – som i øvrigt fagligt er dem, der indstiller, om det her skal gives eller ej – og som så lægger det op til en yderligere myndighed, som sådan set bare skal blåstemple det her.
Line Barfod (EL), 2010-04-09:
Jeg tror også, at det er vigtigt at se på den nye viden, der er kommet frem, om, at for en del af de børn, der er udsat for krænkelser, er det faktisk kvinder, der udsætter dem for krænkelser, og at der faktisk nok er flere børn, der bliver udsat for krænkelser af deres mor end af deres far, og at der derfor er et stort behov for at se på, hvad den viden også betyder for det forebyggende arbejde, vi laver, og for de behandlingstilbud, vi kommer med.
Keld Albrechtsen (EL), 2003-02-04:
så er vi naturligvis ikke tilhængere af det, og så må der findes en anden løsning, hvis vi skal være med. En løsning kunne selvfølgelig være, at man brugte de 50 mio. kr. til at styrke den kommunale ligning, for hvis man gjorde det, så ville pengene rigelig komme ind igen.
Eva Kjer Hansen (V), 2006-04-28:
Jeg er i virkeligheden meget forundret over, at SF ønsker at fremme sådan nogle domstolslignende tilstande i det sociale klagesystem, hvor der netop er mulighed for gratis uden omkostninger at klage, og hvor det er det offentlige, der skal indhente de oplysninger, der er nødvendige for at træffe afgørelsen.
Louise Brown (LA), 2024-05-03:
Med det her forslag forenkler man ikke blot ordningen, men også visitationskriterierne for nogle af de her patientgrupper, så de ikke i samme grad skal dokumentere, at deres tandproblemer er opstået på grund af deres sygdom eller behandlingen, og ikke nok med det, for man udvider også gruppen af patienter, der fremover kan søge om tilskud.
Tom Behnke (KF), 2009-12-03:
Jeg tror, at politireformen i sig selv løser en del af det her, ved det at vi med politireformen har fået 12 store, slagkraftige politikredse, hvor man har så mange politifolk og så stort et område, at man har kapacitet og råd til, om jeg så må sige, at sætte politifolk af til at beskæftige sig specifikt med den her problemstilling.
Julie Rademacher (S), 2010-10-12:
altså, nu kan man selvfølgelig sige, at der er meget, som Dansk Folkeparti nogle gange ikke forstår, og så kan vi være enige eller uenige, men kan vi ikke her bare blive enige om at støtte op om det samarbejde og tilkendegive, at netop den danske og den grønlandske regering er blevet enige om noget, og så ellers smide stridsøkserne og lade være med at køre et spil for galleriet for igen at køre en eller en sag imod Grønland og imod det grønlandske folk, hvilket Dansk Folkeparti generelt vælger at profilere sig selv på?
Lone Dybkjær (RV), 2009-04-24:
På den anden side vil jeg også sige, at i det samarbejde og i den ånd, som sådan nogle aftaler skal foregå i, må det være i en atmosfære af tillid, fordi også mange ulande er skeptiske, når vi kommer og stiller vores krav og mener, at de ikke kan få lov at bestemme selv, og at det i virkeligheden er en måde at gøre dem konkurrencemæssigt svage på.
Jørn Jespersen (SF), 2002-02-19:
Men jeg tror, at disse mange anstændige borgerlige vælgere er skræmt ved tanken om, at regeringen nu har lagt sin udviklingspolitik i hænderne på Dansk Folkeparti, og at man nu skal høre hr. Søren Krarup udlægge linjerne for Danmark og vores relation til verden.
Margrethe Vestager (RV), 2010-05-07:
Jeg er ikke helt klar over, hvad spørgeren mener, for jeg er tilhænger af, at de kommunale politikere tager ansvar for deres kommuner, og derfor mener jeg ikke, at man skal overføre det, man gør i én kommune, ord til andet i en kopi til noget, man gør i en anden kommune.
Nick Hækkerup (S), 2014-10-30:
Så kunne man sige, at vi jo lige har været igennem en satspuljerunde, og der kunne man da have benyttet lejligheden til at sige: Hov, de der 6 mio. kr. er ikke nok; vi vil gerne holde fast i de 3 dage, så vi vil gerne have de her ca. 26 mio. kr. ind hvert år.
Lisbeth Bech Poulsen (SF), 2016-05-19:
Da vi for efterhånden længe siden diskuterede DBO med Ghana første gang, var ministeren selvfølgelig ikke minister, men da var det jo bl.a. med baggrund i, at der var en række organisationer, der også havde nogle kritikpunkter i forbindelse med dobbeltbeskatningsoverenskomsten, bl.a. Mellemfolkeligt Samvirke, som både adresserede nogle ting om det her med det ironiske ved, at det at have en dobbeltbeskatningsoverenskomst faktisk kunne åbne nogle nye skattehuller – lad det nu ligge – men først og fremmest det, som hr. Rune Lund også var inde på, nemlig at der ikke er tale om to helt lige parter.
Lene Espersen (KF), 2010-02-03:
Jeg erkender, at vores forbrugerpolitiske handlingsplan er meget konkret, men det er, fordi jeg simpelt hen tror på, at det er vigtigt at komme med initiativer, som helt almindelige mennesker, hvad enten de bor i Thy eller i hovedstadsområdet, kan se en mening med.
Steen Gade (SF), 2006-03-28:
Det er selvfølgelig stik imod hr. Jesper Langballes tænkning, for han tror, at når folk i udlandet i dag tænker på Danmark mere tænker på Pia Kjærsgaard, hvor de før tænkte på Michael Laudrup – det er et citat fra en af dem, der er taget ud af landet – så er det, fordi der er nogle danskere, der har gået og bagtalt Danmark ude i verden.
Tom Behnke (KF), 2011-01-13:
Der er de arbejdsgange, der er i den offentlige sektor, men der er sandelig også det, at det jo i stigende grad er et privat-offentligt partnerskab, hvor man samarbejder om ting, hvor man lægger opgaver ud til private institutioner, firmaer osv., som får lov til at udføre offentlige opgaver.
Mattias Tesfaye (S), 2019-01-24:
Det er sådan en lidt mærkelig struktur på ydelserne, tænker jeg, at man starter med at få 12.000 kr., og så får man lige så langsomt flere børnepenge, og når der så er gået 3 år, får man så 10.000 kr., og så får man så lige så langsomt flere børnepenge.
Kirsten Normann Andersen (SF), 2021-05-19:
Og også tusind tak for at være ærlig og sige, at situationen er sådan her, fordi vi traf den beslutning, vi gjorde, i 2007 med kommunalreformen – at det var der, vi besluttede at overlade det her ansvar med, hvordan vi specialeplanlægger, og hvordan vi laver kliniske retningslinjer for specialerne, alene til embedsmændene.
Villy Søvndal (SF), 1998-11-17:
De, der ikke nåede med på arbejdsmarkedet på grund af arbejdsløshed, på grund af handicap, på grund af sygdom, på grund af invaliditet eller af andre grunde, skal efter vores opfattelse også have del i de pensionsordninger, som mennesker med tilknytning til arbejdsmarkedet får i kraft af arbejdsmarkedspensionsordningerne eller i kraft af økonomi til selv at spare op og forsikre sig. Det er klart, at vi i SF også er inspireret af de ministre i regeringen, der ofte har peget på, at nu skal de bedre tider komme dem til gode, som de bedre tider er gået uden om.
Line Barfod (EL), 2006-06-02:
Justitsministeren kan ikke på den ene side sige, at vi er tvunget til at gennemføre de her regler på den måde, fordi den følger internationale konventioner, og så på den anden side 2 minutter efter gå på talerstolen og sige, at vi ikke er tvunget til at gennemføre de her regler på en bestemt måde, og at det derfor er hykleri, når vi siger, at vi kunne have gennemført det på en anden måde.
Margrete Auken (SF), 2001-04-27:
Medmindre, og det er det, vi ikke helt kan blive klar over i det forslag her, trafikministeren reelt skyder femtesporet meget langt ud i fremtiden - det kan vi jo ikke læse i planerne her - for så bliver der intet gjort ved det. Og der vil jeg godt bede hr. Søren Hansen svare på: Hvad vil man så gøre ved den ende af problemet?
Rune Lund (EL), 2007-05-08:
Det hænger bare utrolig lidt sammen med, hvordan alle mulige almindelige mennesker inklusive mig selv opfatter virkeligheden, nemlig at hvis et mindre land – det kunne være Danmark, det kunne være andre – får mindre indflydelse i EU’s institutioner, så er da der tale om suverænitetsafgivelse, og så bør man da sende det til folkeafstemning.
Brian Mikkelsen (KF), 2008-11-06:
Det er altså efter bemærkningerne til lovforslaget netop ikke i sig selv tilstrækkeligt til at undgå frihedsstraf, at en trafikant efter at være flygtet fra et færdselsuheld bliver bekendt med, at der eventuelt mod alle odds ikke skete personskade af betydning i forbindelse med uheldet.